
AUCTOR. 


DE  GLAUCOMATE. 


Omnium  oculi  morborum  et  perniciosissimus  et  ab 
medicis  maxime  formidatus  glaucomatosus  est.  Is  qui- 
dera  nomine  paucisque  levibus  symptomatibus  jam  diu 
notus  et  multis  experimentis  therapeuticis  frustra  factis 
perniciosissimus  habitus  vix  alicui  novo  subjiciebatur, 
ita  ut  ejus  origo,  natura,  sanatio  paucos  demum  ante 
annos  ab  ingeniosissimo  artis  ophthalmiatricae  professore 
et  de  ea  maxime  merito  viro  de  Graefe  nobis  explana- 
rentur. 

Ante  Helmholtzii  inventionem  immortalem  nomine 
glaucomatis  medici  ocularii  complexi  sunt  symptoma 
vagum  et  inane,  fundum  oculi  glaucum  sive  luteum 
sive  viridi  ampullae  colori  haud  dissimilem,  qui  per 
pupillam  rigidam  dilatatamque  transluceat.  Quum  deinde 
observationes  exactiores,  imprimis  pathologico-anatomi- 
cae  instituerentur,  causa  hujus  affectionis  in  rebus 
post  mortem  comparentibus  quaesita  est.  Quae  valde 
variae  erant,  ut  alia  ab  alia  abhorreret. 

Alii  morbum  glaucomatosum  mediis  dioptricis,  po- 
tissimum  corpore  vitreo  degeneratis  provocari  putarunt; 

alii  causam  hujus  mali  in  chorioidea  quaesiveruut  alii- 
que  in  retina;  alii,  quum  omnes  hae  theoriae  causis 
gravissimis  refutari  possent,  totum  bulbum  morbo  af- 

fectum  esse  censuerunt.    Plurimi  hanc  opinionem  pro- 

.A'\' f  U( )'  )[}/  Äj)  rUf 
baverunt,  malum  inflammationem  chorioideae  cum  ex- 

travasatione  inter  eam  et  retinam  esse,  quae  sententia 

a  Schroeder  van  der  Kolk  inspectionibus  affirmari  vide- 

batur  et  a  schola  Pragensi  longum  per  tempus  maxima 

cum  pertinacia  defendebatur. 

Quomodo  autem  sedes  morbi  primaria  erui  ac  mu- 
tationes  primitivae  a  secundariis  separari  poterant,  quum 
solum  oculos  mortuorum,  etiamsi  cum  diligentia  et  sa- 
gacitate  auctores,  quos  supra  diximus,  exquirerent; 
quum  in  cadaveribus  inventa  cum  illis,  quae  in  ho- 
minibus  vivis  sensim  sensimque  oriuntur,  non  compa- 
rarent;  ut  brevi  dicam,  quum  ophthalmoscopio  medici 
non  uterentur  ad  inspiciendum  oculum  Ultimum?  At- 
tamen  hoc  instrumento  maximi  momenti  principio  nihil 
cognitum  est,  quod  distinctius  fuerit  quam  antea  obser- 
vatum,  nam  ophthalmoscopii  auxilio  intellectum  est^ 
omnes  sententias  de  glaucomate  adhuc  prolatas  vanas 
esse,  qua  ex  cognitione  id  quidem  utile  ovenit,  ut 
variae  illae  opiniones  rejicorentur. 

Primum  onim,  quod  schola  Pragonsis  contendebat, 
liquorem  inter  chorioideam  et  retinam  non  transsudari 
cognitum  est.    Tum  corporis  vitrei  et  humoris  aquei 

obscuratio  diffusa  causa  caecilatis  in  glaucomate  habcri 
non  potuit,  nam  et  illa  non  tarn  crassa  est,  unde  amau- 
rosis  intelligatur,  et  nisi  Cataracta  interveniat,  paullatim 
sua  sponte  removeri  solet,  quum  facultas  videndi  non 
restituitur. 

Philippi  de  Walther  sententia,  originem  mali  in  re- 
tina  inesse,  praecipue  nititur  et  ecchyinosibus  retina- 
libus  saepius  obviis  et  photopsia  et  chromopsia,  celeriter 
caecitate  subeunte.  Mutationes  vero  retinales  minus  con- 
stantes  sunt  et  praeclarae,  si  compares  cum  aliis  oph- 
thalmoscopio  inventis  in  retinitide  chronica;  praeterea 
nullo  modo  tales  sunt,  quales  caecitatem  ipsam  addu- 
cant:  oriuntur  enim  plerumque  post  operationem ,  quam 
de  Graefe  instituit  ad  glaucoma  curandum ,  iridectomiam 
(de  qua  in  therapia  fusius  loquemur)  et  videndi  facul- 
tatem  fere  non  comminuunt. 

Nec  minus  Bader  in  retina  originem  glaucomatis  pro- 
priam  quaerere  videtur,  etenim  describit  in  opere  suo 
(ophthalm.  hosp.  reports,  number  two  pag.  74  —  88)  tres 
casus  symptomatibus  glaucomatosos  habendos  conjun- 
ctosque  hac  degeneratione  retinae.  Haec  tarnen  speci- 
mina  ipsam  affectionem  glaucomatosam  consequuntur  et 
de  papillae  excavatione  statim  eruenda  pressioneque 
intraoculari  aucta  dependent,  nam  atrophia  papillae 
opticae  etiam  atrophiam  fibrillarum  retinalium  secum  du- 
cere  debet,  aucta  vero  pressio  fluxum  venosum  impedit. 


8 


Jam  voro  nervi  optici  illa,  quam  supra  cominemora- 
vimus,  propria  constansque  degeneratio  efficit,  ut  omnes 
fere  medici  ocularii  huc  potissimum  animos  converterent 
atque  in  eo  glaucomatis  causam  atque  originem  sitam 
esse  judicarent.  Primus  de  formae  mutatione  papilkc 
opticae  Ed.  Jaeger  disputavit  atque  eam  in  libro  suo, 
qui  inscribitur  de  Cataracta  operationibusque  cataractae, 
tab.  VIII.  fig.  XXXIV  expressit.  Idem,  quod  ad  speciem 
opticam  attinet,  prominentiam  nervi  optici  eam  esse 
censuit,  quae  ex  exsudatione  quadam  oriretur. 

Hoc  quidem  Judicium  eo  quoque  probari  videbatur, 
quod  propria  erat  vasorum  retinalium  intra  papillam 
natura,  quam  ipsam  jam  Jaeger  expressit,  Liebreich 
vero  recte  explieavit. 

Putabatur  igitur  glaueoma  in  inflammatione  papillae 
opticae  cum  exsudatione  complicata  situm  esse,  donec 
de  Graefe,  simili  quodam  errore  in  sclerectasia  poste- 
riore confutato,  opticam  glaucomatis  expressionem  non 
a  prominentia,  verum  ab  excavatione  nervi  optici  du- 
cendam  esse  demonstravit,  quod  idem  H.  Mueller  in- 
spectione  pathologico  -  anatomica  certum  invenit.  Neque 
enim  auetores  superiores  crederc  poterant,  corrugatio- 
nem  illam  antecedente  exsudatione  fieri,  quippe  quam 
ophthalmoscopio  nunquam  animadvertissent. 

At  vero  pathologia  singulorum  exemplorum  glauco- 
matis chronici  raonstrare  videbatur,  primitivum  nervi 

optici  morbum  statuendum  cssc;  etenim  quum  longum 
per  tempus  medici  ocularii  rnorbum  nervi  optici  solum 
observavissent,  multo  post  glaucomatis  symptomata  ac- 
cedere  videbant,  quamquam  haec  ipsa  malo  ineunte 
ante  papillae  mutationem,  etsi  non  facili  negotio,  co- 
gnoscere  possumus.  Ita  localisatio  mali  et  in  retina 
et  in  papilla  optica  confutata  erat. 

Aliter  sese  habebant  res  chorioideae.  Nonne  gravia 
mornenta  exstabant,  quae  illam  morbo  origineni  dare 
declararent?  Totus  verbi  causa  mali  decursus,  tum  mu- 
tatio  corporis  vitrei  papillaeque,  ad  quam  postea  redi- 
bimus,  denique  quod  Arlt  explorationibus  anatomicis 
reperit.  Quamvis  enim  opbtbalmoscopio  extravasationes 
subretinales  Arltii  rejectae  essent  saepeque  nulla  cho- 
rioideae laesio  ostendi  posset:  tarnen  ad  explicandam 
pressionis  intraocularis  auctionem,  quum  omnes  muta- 
tiones  pathologico- anatomicae  hujus  morbi  manifesten- 
tur  atque  eae  ad  illam  unam  originem  spectent,  inflam- 
mationem  in  chorioidea  iritidi  serosae  similem  statui 
oportebat.  Licet  enim  post  impetum  glaucomatosum 
nihil  fere  aegroti  in  chorioidea,  exceptis  nonnullis  for- 
mae  irregularis  ecchymosibus  in  regione  aequatoriali, 
monstrari  possit,  quum  in  ceteris  ejus  morbis  mirae 
mutationes  exstant:  hoc  ipsum  tarnen  ostendere  videtur, 
easdem,  quas  in  iritide  serosa  desideremus,  mutationes 
pathologicas  in  hac  quoque  chorioidoitidis  specie  deesse. 

Et  confirmatur,  quod  suspicaraur  H.  Muelleri  disqui- 
sitionibus  pathologico-anatomicis,  qui  quidem,  etiamsi 
pluriniae  essent  exsudationes  inter  chorioideam  et  reti- 
iiam  atque  intra  corpus  ciliare,  saepe  insignes  structu- 
vae  mutationes  illius  frustra  quaesivit. 

Ceterum  Bader  interdum  rotunditatem  cellularum 
pigmenti  abundantiamque  stroinatis  cellularum  cernere 
potuit. 

ANATOMIA  PATHOLOGICA  ET  OPHTHALMOSCOPIA. 

Quaecunque  anatomia  pathologica  et  perscrutatio- 
nibus  ophthalmoscopicis  mutationes  observantur,  eae  ex 
auctione  pressionis  intraocularis  proficiscuntur,  quae 
pressio  oritur  ex  liquore  semper  ab  inflammata  chorio- 
idea  in  corpus  vitreum  effuso.  Quae  hinc  consequun- 
tur,  nos  deinceps  exposituri  summus. 

1.  Bulbus  intentior  fit  quam  in  statu  normali. 

2.  Antecedente  in  stadio  morbi  inflammatorio  inje- 
ctione  telae  conjunctivalis  et  subconjunctivalis  cum  se- 
rosa ejus  intumesceutia,  arteriae  magis  magisque  occi- 
dunt  (hoc  autem  pendet  ex  successiva  iridis  atrophia)., 
magnis  venis  sub  conjunctiva  repentibus  seque  dilatan- 
tibus  et  prope  corneae  peripheriam  in  arcus  modum 
scse  conjungentibus  ac  denique  illas  figuras  formantibus, 
quae,  veuae  arthriticae  vel  abdominales  nominatac,  olini 
glaucomatis  liabebantur  pathognosticae. 

Arteriarum  imminutio  extremo  morbo  etiam  abnormis 
fit,  progressiva  sequitur  telae  subconjunctivalis  atrophia, 
iusignis  sclera  multo  raagis  transparente  quam  albuginea. 
Itaque  venas  videmus  tamquam  singulos  funes  rubrois  in 
pariete  murrhino  vel  cereo,  incipiente  autem  ectasia 
coeruleo  vel  plumbeo  sese  dispergere. 

Ac  venarum  quidem  dilatatio  ex  interioris  circula- 

tiouis  inspectione  explicari  potest,  etenim  si  crescente 

> 

pressione  in  spatio  sclera  et  lente  circumdato  sanguis 
per  posteriora  Vasa  venosa,  imprimis  per  vasa  vorticosa 
sese  effundere  nequit,  anteriora,  scilicet  venas  ciliares 
anticas  implet,  quae  in  musculares  exeunt  et  ita  circu- 
lationem  collateralem  conformant. 

3.  Sclera  nonnunquain  corapluribus  locis  peripheriae 
anterioris  vel  aequatoris  prorainet  (staphyloma  sclerae). 

4.  Cornea  afficitur: 

a)  mutatione  formae.  Ut  enim  Helmholtzii  ophthal- 
mometro  ostendi  potest,  cornea  planior  fit  scleraequo 
curvationi  appropinquat,  ut  totus  oculus  speciem  globo- 
sam  prae  sc  ferat.  Sin  tela  propter  infiltrationem  quan- 
dam  localisatam  vel  propter  cicatrices  locis  nonnullis 
mollior  est,  formicatim  curvatur  et  quando  resistentia 
derainuta  ad  ipsura  centrum  pertinet,  non  fit  planior 
sed  magis  curvatur. 

b)  Anaesthesia  neuroparalytica,  quae  oritur  ex  pres- 
sionis  intraocularis  auctione,  quam  dcbilitatio  nervorum, 


12 


corneam  alentium  affert.  Quare  interdum  in  cornea 
idem  usu  venit,  quod  paralysi  vel  dissectione  nervi 
trigemini  facta  accidere  solet,  quoniam  darana  com- 
muuia  minus  quam  in  statu  normali  feruntur.  Intume- 
scentia  existit  vel  exarescentia  epithelii,  corneae  ulceratio 
maceratioque,  quae  illius  proruptionem  efficiunt  (sta- 
phyloma  anticum)  et  perforationem  in  cameram  anterio- 
rem, id  quod  in  phthisin  bulbi  exire  potest.  Quoniam 
autem  anaesthesia  non  Semper  omnes  nervorum  fibras 
pari  ratione  afficit,  eas,  quas  exposuimus,  mutationes 
saepe  singulis  modo  corneae  segmentis  contineri  elucet. 

c)  Cornea  posterior  interdum  exsudatione  obtegitur 
ab  iride  inflammata  Oriente. 

5.  Humor  aqueus  eadem  exsudatione  turbatur. 

6.  Iris 

a)  ob  eandem  causam  quam  cornea  infirmatur  (iri- 
doplegia),  unde  pupilla  lata  ac  torpida  fit,  nisi  aut  poste- 
riores synechiae  ab  antegressa  inflammatione  exeuntes, 
aut  obstacula  mechanica  impediant.  Ac  dilatatio  quidem 
ab  initio  mediocris  non  eadem  semper  est,  sed  saepe 
sorratim  iris  scinditur,  quoniam  singulorum  nervorurc 
conductio  plus  minusve  imminuitur,  saepe  oblongam 
habet  formam.  Dilatationem  autem  re  vera  ex  irido- 
plegia  pendore  eo  efficitur,  quod  nec  incidento  luminc 
in  alterum  oculum,  neque  si  accommodationem  producere 
coneris,  nec  denique  sese  contrahente  musculo  recto 

exoritur.  Atque  incipiente  sensim  atrophia  dilatatio  ad 
gradum  maximum  pervenit. 

b)  Iris  expallescit  pigmenti  dissolutione  atque  per- 
petuo  crescentibus  alendi  obstaculis,  ideoque  dispersas 
maculas  canas  prae  se  fert  usque  ad  atrophiam. 

c)  Ab  initio  plerumque  venas  ex  hyperaemia  ortas 
atque  in  orbem  currentes  animadvertimus  (quod  fere 
idem  in  cyclitide  usu  venit),  quae  postea  disparent. 

d)  Iris  raagis  curvatur. 

7.  Camera  anterior  propter  iridis  curvationem  cor- 
neamque  declivem  factam  minor  apparet. 

8.  Lens  initio  quidem  intacta  manet,  sed  per  dila- 
tatam  pupillam  majorem  radiorum  flavorum  vim  re- 
flectit,  qui  juncti  cum  turbato  humore  aqueo  corneaeque 
operimento  colorem  fundi  oculorum  glaucomati  pro- 
prium proferunt;  postea  vero  lens  curvari  potest,  quod 
tarnen  nondum  demonstratum.  Tum  turbatur  in  modum 
mollis  cataractae  corticalis,  quae  efficit,  ut  qui  antea 
erat  color  glaucus  prorsus  dispareat. 

9.  Corpus  vitreum  aut  diffuse,  aut  magis  ab  inferiore 
parte  turbatur,  volumen  augetur. 

10.  Chorioidea  jam  post  primum  glaucomatis  impe- 
tum  in  regione  acquatoriali  ecchymoses  irreguläres  et 
difficiles  ad  perspiciendum  ostendit. 

11.  Papilla  optica  mutationes,  quae  maxime  sunt 
glaucomati  propriae,  has  prae  se  fert: 

a)  i'oveani  habet  plus  minus ve  prolundam,  quae 
totos  ejus  fines  amplectitur,  cujus  foveae  margines  pro- 
minent (primum  enim  excavatur,  quoniam  totius  bulbi 
locus  minime  est  resistens). 

b)  Singularis  quaedam  est  vasorum  natura.  Normali 
enim  statu  arteriae  centralis  retinae  truncus  crebro 
scinditur  non  intra  ipsam  foveam  (vasa  plerumque  com- 
plectentem),  verum  in  retinae  altitudine.  Rami  igitur 
etiam  recedente  tela  papillae  (in  glaucomate)  continuum 
efficientes  quasi  super  aperturam  ejus  scleralem  exten- 
duntur. 

Contra  venae,  quae  in  ipso  nervo  optico  in  unum 
coalescunt  solentque  post  arterias  sitae  esse,  etiam  ma- 
gis  recedunt  et  repente  circum  marginom  prominentem 
se  circumvolvunt,  itaque  hoc  loco  aut  in  formam  litterae 
S  curvantur,  aut  etiam  observantis  conspectum  paullum 
fugiunt.  Ubi  nervi  optici  axi  appropinquant,  tum  demum 
rursus  emergunt  ac  transparente  substantia  obteguntur. 
Sin  autem  venae  in  oculo  sano  magis  arterialem  habent 
dccursum,  id  est,  si  in  eadem  retinae  altitudine  in 
unum  coalescunt,  etiamsi  oculus  morbo  afücitur,  tarnen 
in  toto  decursu  usque  ad  centrum  videri  poterunt. 

Deinde  arteriae,  i'requonter  etiam  venae  perspicuum 
cordique  isochronicum  pulsum  habent,  certe  in  chorio- 
idoitide,  quae  vocatur  subacuta;  qui  pulsus  saepe  in 
chronica  desideratur.    Si  videri  nequit,  plerumque  levi 

bulbi  pressione  reparari  potest.  Atque  eo  efficitur,  ut 
propter  auctain  pressionein  nonnisi  inter  ipsam  Systolen 
sanguis  in  arterias  pellatur,  quae  inter  diastolen  san- 
guine  omnino  carent. 

SYMPTOM  ATA. 
Quod  attinet  ad  naturam  decursumque  glaucomatis, 
tres  nobis  species  sunt  distinguendae :  glaucoma  acutum, 
chronicum  consecutivum. 

A.  Glaucoma  acutum  seu  chorioideitis  glaucomatosa  seu 
Ophthalmia  arthritica. 

Glaucoma  acutum  plerumque  praecedentibus  prodro- 
mis,  raro  sine  his  incedit  (3/i).  Quorum  initium  signi- 
ficatur  celeri  ac  repentina  facultatis  accommodandi  im- 
minutione,  a  corneae  mutatione  curvationis  atque  ante- 
rioris  camerae  debilitate  Oriente;  presbyopia  celeriter 
crescens  aegroto  in  dies  majorem  molestiam  affert.  Huc 
accedunt  visiones  periodice  redeuntes:  queruntur  pati- 
entes,  se  circa  lucentia  maxime  corpora  latas  maculas 
videre  coeruleas  vel  annulos  cinereos  arcusque  pluvios. 
Quarum  visionum  causa  nulla  est  alia  nisi  abnormis 
retinae  innervatio,  sicut  obscurationum  brevium,  quae 
velut  nebula  oculum  obtegentos  centrum  minus  quam 
peripheriam  tangunt  (obscuritas  excentrica). 

Pupilla  ipsa  latior  ac  lentior  lit,  humor  aqueus 
paullum  dill'use  est  turbatus. 


16 


Nec  vero  dolores  in  fronte  ac  regione  temporum  et 
agrypnia  sunt  continua. 

Hujus  generis  impetus  aliquot  momenta  permanent, 
mensibus  demurn  intermissis  redeunt,  tum  dimidiae 
horae  partem  sive  unam  sive  complures  horas  persi- 
stunt,  intra  paucas  hebdomades  diesque  revertuntur  ac 
certis  quibusdam  causis  antecedentibus ,  quarum  in  nu- 
mero  sunt  corporis  animique  commotiones,  redeunt. 

Post  hos  prodromos  repente  impetus  ipse  noctu  fere 
cum  summa  patientis  inquiete,  ut  interior  Ophthalmia, 
erumpit  et  quidem  prodeuntibus  multis  lacrymis,  pho- 
tophobia,  acerrimis  doloribus  in  fronte,  temporibus  et 
narium  parietibus,  photopsia,  chromopsia,  quae  non 
jam  peripheria  spatii  videndi  continentur,  sed  totum 
spatium  complectuntur;  porro  conjunctivalis  et  subcon- 
junctivalis  tela  usque  ad  chemosin  injicitur,  pupilla  di- 
latatur,  interdum  synechiis  posterioribus  lenti  affigitur, 
iris  luteum  colorem  accipit,  turbatur  humor  aqueus, 
cornea  posterior  operimento  iritico  tegitur,  corpus  vi- 
reum  diffuse  turbatur;  denique  facultas  videndi  subito 
magnopere  debilitatur,  ut  tamquam  per  spissum  vela- 
mentum  patientes  videant,  aut  plane  tollitur. 

Compluribus  hebdomadibus  intermissis  plerumque 
ultro,  aut  adhibito  apparatu  antiphlogistico  cum  opio 
et  paracentesi,  primum  injectio  subconjunctivalis,  deindo 
humoris  aquei  turbatio  recedunt.  Pupilla  quamvis  paullo 

mobilior  iiat,  tarnen  latior  lentiorque  quam  in  statu  nor- 
mali  permanet,  iris  passim  expallescit,  camera  auterior 
paullo  planior  redditur,  crescit  facultas  videndi  inter- 
dum  ad  ipsam  vim  normalem;  plerumque  tarnen  videndi 
spatium  angustius  relinquitur  et  inquisitio  ophthalmo- 
scopica  nervum  opticum  nondum  excavatum  ostendit. 
Potest  quidem  totalis  remissio  inflammationis  per  mul- 
tas  hebdomades  mensesque  accidere,  sed  eo  certius  ma- 
lum  revertitur,  dum  aut  illa,  quae  retulimus,  sympto- 
mata  rursus  apparent  semperque  minus  videndi  spatium 
relinquunt,  aut  morbus  speciem  chronicam  adoptat.  Tum 
cornea  prorsus  anaethetica  fit,  pupilla  dilatatur,  existit 
immobilis,  iris  atrophica  initio  maculas  habet  cinereas, 
imprimis  in  annulo  minore,  bulbus  intenditur,  nervus 
opticus  excavatus  sua  sponte,  aut  pressione  bulbi,  quam- 
vis  levi,  antecedente  pulsum  arterialem  exhibet,  ut  retina 
rairas  ecchymoses  rotundas ,  chorioidea  haud  raro  majo- 
res extravasationes ,  nominatim  in  regione  aequatoriali, 
humor  aqueus  et  corpus  vitreum  aut  rursus  turbantur, 
aut  (id  quod  rarius  usu  venit)  clara  permanent. 

Ceterum  aegroti  acri  neurosi  ciliari  cruciantur,  noctu 
atrocissima  totumque  nonnunquam  caput  complectente. 

B.  Glaucoma  chronicum. 

In  glaucomate  chronico,  quod  supra  commemoravi- 
raus,  [(rodrorni  gradatim  crescunt,  diutius  permanentes, 

minoribus  intervallis  redeuntes,  denique  remissiones 
modo  exhibentes.  Exigua  scilicet  neurosi  ciliar!  sine 
magno  rubore  oculique  tumore  aliisve  irritationibus  bul- 
bus  intensior  fit,  humor  aqueus  turbatur,  camera  ante- 
rior existit  planior,  pupilla  dilatatur  ac  lenta  redditur, 
iris  sensira  expallescit  et  atrophica  evadit,  tum  plerum- 
que  in  anteriorem  partem  pellitur,  vasa  subconjuncti- 
valia  fiunt  latiora,  fundus  glaucus,   turbata  facultas 
videndi  propter   coarctationem  concentricam  gradatim 
imminuitur,  nervus  opticus  excavatur.  Diffusa  humoris 
aquei  facultatisque  videndi  turbatio,  quod  ad  gradum 
spectat,  summa  saepe  cum  celeritate  mutatur,  ut  pau- 
corum  momentorum  spatio  dispareat  et  redeat  aliquoties. 

Appetentia,  corporis  motus,  somnus,  similia  peiinde 
non  sunt  praetermittenda. 

Saepe  extera  glaucomatis  chronic!  symptomata  con- 
tinentur  camerae  anticae  imminutione,  nisi  acutissima 
inspectione,  non  perspicienda,  lentitudine  pupillae,  exi- 
gua  humoris  aquei  turbatione.  Quare  difficillima  est 
diagnosis  saepeque  papilla  demum  excavata  morbi  finem 

adesse  intelligimus. 

Quae  species  quum  diutius  permansit,  haud  raro  in 
acutam  transit:  tum  papillae  fovea  ad  hoc  tempus  te- 
miis  repente  ampla  fit;  ceterum  morbo  Önito  utriusque 
speciei  eaedera  sunt  mutationes,  nisi  quod  e  pressione 
intraoculari  pendentes  in  chronica  minus  elucent. 

C.  Glaucoma  consecutioum. 

Glaucomatis  consecutivi  symptomata  fere  eadem  sunt 
atque  acuti;  prodromi  modo  varii,  unde  oritur  haec 
species. 

DECURSUS.  ATQUE  EXITUS. 

Varia  est  glaucomatum  diuturnitas:  hebdomades, 
menses,  annos  cum  exacerbationes  aut  sine  illis  per- 
manent. eiJjiüioDfljdü 

Tum  media  frangentia  rursus  clariora  fiunt,  fundus 
colorem  glaucum  amittit,  symptomata  tarnen  pressionis 
intraocularis  relinquuntur,  quorum  in  numero  praecipue 
sunt  atrophia  iridis  retinaeque,  in  qua  multae  ecchy- 
moses  conspiciuntur,  excavatio  nervi  optici  cum  fibra- 
rum  atrophia  vasorumque  strangulatione. 

Is  quidem  est  constans  in  caecitatem  totalem  exiens 
glaucomatis  finis,  nisi  ars  eum  impediat. 

Interdum  vel  longiore  vel  breviore  tempore  inter- 
misso  novae  exacerbationes  accidunt,  quae  omnes  oculi 
partes  corripiunt  et  phthisin  bulbi  adducunt. 

AETIOLOGIA. 
Ad  glaucoma  typicum  (acutum  et  chronicum)  aetas 
provectior  inclinat,  raro  homines,  qui  nondum  quadra- 
gesimum  annum  agunt,  illo  afficiimtur. 

2» 

Plethora  abdominalis,  cessatio  rnensium  afferebantur 
et  etiamnunc  afferuntur  primitivae  causae;  posterior 
sane  creberrime  invenitur  in  hominibus  glaucomate 
affectis,  sed  tarnen  morbus  et  ante  et  post  annos  cli- 
mactericos  accidit. 

Falso  acres  capitis  dolores  et  agrypnia  pertinere 
putabantur  ad  diathesin  arthriticam.  Raro  modo  de 
Graefe  arthritidem  observa-vit,  saepissime  autem  arte- 
riosclerosin  et  quidem  in  basi  cranii  reperit. 

Glaucomatis  consecutivi  causae  sunt  hae: 

a)  corpora  aliena,  quae  in  oculum  internum  invecti 
et  aliam  et  glaucomatosam  inflammationem  efficere 
possunt. 

b)  Cataracta  traumatica,  quae  iritide  et  chorioidei 
tide  interdum  totalem  caecitatem  glaucomatosam  pro- 
ducunt. 

c)  Corneae  cicatrices:  leucoma  prominens,  staphy- 
loma  et  partiale  et  totale.  Quae  quando  cum  iride  et 
lentis  Capsula  concreverunt,  lens  Capsula  nudata,  aut 
situm  declivem  adepta,  intumescens  partes  vicinas  ex- 
citat,  inflammat  et  inflammationis  diffusione  facultatem 
videndi  aut  debilitat  aut  plane  tollit. 

d)  Iritis  recidiva,  non  tarn  chorioideitidem  exsudati- 
vam  quam  serosam  efficiens,  brevi  modo  tempore  pres- 
sionis  auctae  symptomata  ostendit,  sed  cito  bulbi  phthi- 
sin oranibus  organis  deletis  gignit,  quare  in  omnibus 

iritidis  spociebus  visus  spatium,  cornea,  bulbi  peripheria 
accurate  cognoscenda  sunt. 

o)  Sclerotico- chorioideitis  posterior,  quam  bulbo  ex- 
cavato  usque  ad  certum  finem  et  elasticitate  propter 
structurae  mutationes  derivata  subito  papillae  excavatio 
cum  amaurosi  complicata  sequitur. 

I 

DIAGNOSIS. 

Glaucoma,  qui  acute  observat,  ei  tarn  certa  atque 
constantia  ostendit  symptomata,  ut  vel  latente  per  mul- 
tum  temporis  decursu  haud  facile  cum  affectionibus 
aliis  confundi  possit.  Signa  vero  sunt  haecce  a  Graefe 
constituta:  „Si  magna  non  complicata  videndi  diffusione 
lumen  ante  oculos  versans  incerte  fixatur,  directioque 
aut  lente  aut  omnino  non  invenitur,  spatii  visus  immi- 
nutio  vel  certe  obscuritas  visus  excentrici  Semper  con- 
jicienda  est." 

Differt  ab  chorioideitide  simplice  morbus  noster  ce- 
leriore  ac  pernicioso  decursu,  excavatione  papillae  eoque, 
quod  retina  non  dissolvitur. 

In  amaurosis  specie  cum  nervi  optici  excavatione 
consociata  habitus  glaucomatosus  abest  in  externis  oculi 
partibus,  nervi  optici  morbo  sola  patente  mutatione. 
Arteriarum  pulsus  sua  sponte  non  praeeminet,  sed 
brevi  pressione  facilius  quam  in  oculo  normali  efficitur. 
Turbationes  functionales  simillimae   sunt  glaucomatis 

chronici,  sed  magis  regulari  ratione,  quamvis  lentissime 
procedunt,  minusque  cum  obscurationibus  intercurren- 
tibus  chromopsiisque  junctae  sunt;  propria  est  morbi 
comminutio  spatii  gradatim  cresceus  et  ab  alterutro 
plerumque  latere  exiens,  interdum  tarnen  accurate  con- 
centrica;  tunc  acutus  visus  centralis  saepe  relative  est 
optimus,  ut  aegroti,  etsi  non  jam  certo  sine  ducc  ire 
possunt,  tenuissimam  tarnen  scripturam  legant. 

PROGNOSIS. 

Prognosis  est  mala,  si  morbum  non  eures,  sed  ne- 
gligas  aut  curationi  perversae  subjicias,  namque  tum 
semper  finis  est  caecitas. 

Neurosis  eiliaris,  agrypnia,  animi  depressio  prognosin 
pejorem  reddunt  atque  exitum  malum  accelerant. 

THERAPIA. 

Antiphlogosi  olim  maxime  adhibita,  praeeipue  hiru- 
dinum  et  hydrargyri  usu  ophthalmiatri  auxerunt  malum, 
quod  et  diaphoreticis  et  eecoproticis  modo  retardatur. 
Quum  vero  de  Graefe  persuasum  haberet,  pressione 
aueta  solum  hunc  morbum  exitum  infaustum  capere, 
primus  atropinum  sulphuricum  instillavit,  cujus  vis 
prossionem  minuens  praeclarissime  in  iridis  et  corneae 
afl'ectionibus  probata  erat.  Quod  quum  in  prodomorum 
stadio  salutaro  esse  videretur,  et  progressum  non  im- 
pediebat  et  in  aeme  nullius  erat  pretii. 

Paracentesis  tum  adhibita  initio  bonura  effectum  ha- 
bebat in  acme,  etenim  symptomata  pressionis  omnia 
removebat,  neque  vero  prohibebat  recidivas  aut  transi- 
tum  morbi  acuti  in  chronicum.  Etiam  usus  paracen- 
tesis methodicus  non  resistere  poterat  malo  atque  ef- 
fectus  therapeuticus  minor,  miniraus,  denique  nullus 
he  bat. 

Postea  de  Graefe  iridectomiam  jam  in  morbis  scle- 
roticae  iridisque  diversis  indicationibus  adhibitam  etiam 
in  hoc  morbo  ad  comminuendam  pressionem  intraocu- 
larem  ingeniöse  tentavit. 

Cujus  operationis  effectum  his  ex  causis  certum  pu- 
tavit:  primum  quod  in  iridis  partibus  excisis  nullus 
liquor  secerni  posset,  minima  vero  ejus  copia  raultum 
valeret  ad  pressionem  intraocularem;  deinde  quod  iridis 
omniumque  partium  musculosarum  bulbi  operatione  re- 
laxatio  effecta  pressionem  tolleret,  et  propterea  in  ipsum 
bulbum  et  chorioideam  vim  antiphlogisticam  exsereret 
utilem,  id  quod  quidem  de  atropino  plane  et  aperte  de- 
in onstratum  est. 

Contemplemur  igitur  operationis  efi'ectum  in  tribus 
illis  glaucomatis  generibus  et  in  diversis  eorurn  stadiis, 
ut  quantum  valeat  operatio  ad  therapiam  definiamus; 
neque  minus  spectemus  tempus,  quo  maximos  splen- 
didissimosque  effectus  assequi  possimu.s. 

A.    Stadium  prodromorum. 

Quin  operatio  hoc  in  stadio  plurimum  valeat,  nemini 
dubium  esse  potest,  nam  post  operationem  disparent 
omnes  prodromi,  neque  unquam  redeunt.  Ecchymoses 
quidem  retinae  interdum  post  iridectomiam  apparent, 
sed  nullius  momenti.  Nunquam  vero  majores  haemor- 
rliagiae  in  hurnorem  aqueum  corpusque  vitreum  opera- 
tionis  utilitatem  comminuentes  accedunt.  Illa  tunc 
tantummodo  nullius  existit  momenti,  quum  amaurosis 
cerebralis  adest. 

B.    Glaucoma  acutum. 

Iridectomia  facta  ophthalmoscopio  semper  ecchymo- 
ses videbis  in  retina,  quae  plerumque  ex  ipsa  operatione 
ortae  intra  sex  aut  octo  hebdomades  rursus  disparent, 
quum  in  chorioideae  aequatore  ex  inflammatione  natae 
intra  quindecim  jam  dies  resorbentur. 

Videndi  facultas  operatione  facta  statim  paullum 
crescit,  quod  quidem,  sicut  post  paraccntesin,  e  de- 
fluvio  huraoris  aquei  evenit.  Deinde  retiua  rursus  fungi 
incipiente  praesertim  intra  duas  vel  tres  hebdomades 
insequentes  multum  procedit  et  post  sex  vel  octo  heb- 
domades piano  restituta  est.  Interdum  hoc  jam  tempore 
spatium  visus  excentricum  rectissinium ,  centrale  vero 
extravasato  ante  maculam  luteam  posito  aut  ut  ante 


operationem,  aut  etiam  pejus  reperis,  quod  tSpafen  iti- 
dem  in  bonum  vertitur.  Sanationem  non  eo  effici,  quod 
media  lucem  frangentia  magis  fiant  transparentia,  certa 
ali cujus  casus  observatio  docuit.  Quo  in  casu  aute 
Operationen!  totus  lucis  sensus  quantitativus  sublatus 
erat,  quamquam  ophthalmoscopio  margines  nervi  optici 
cognosci  poterant. 

Quinque  diebus  post  operationem  aegrotus  jam  di- 
gitos  spatio  trium  vel  quatuor  pedum  remotos  videre 
potuit ,  licet  oculi  fundus  sanguine  effuso  magis  turbatus 
esset  quam  antea. 

Cornea  sentiendi  facultatem  recuperat,  nisi  glaucoma 
chronicum  texturam  nervorum  prius  mutaverit.  Cur- 
vationem  corneae  crescere  Liebreich  ophthalmometro 
Helmholtziano  evidenter  demonstravit. 

Neurosis  ciliaris  statim  post  operationem  desinit, 
certe  raro  duos  per  dies  posteros  aegroti  de  levi  dolore 
frontali  queruntur. 

Iris  pro  grada  inflammationis  suae  varie  se  habet, 
plane  eam  integram  nunquam  de  Graefe  vidit.  Crebro 
mobilitas  accedit  imperfecta,  plerumque  medio  in  gradu 
dilatationis  torpet. 

Papilla  nonnunquam  aliquantulo  angustior  quam  in 
statu  nonnali  fiebat,  sed  ceteris  in  immutationibus  ma- 
gis ex  iridis  structura  quam  e  nervi«  vidctur  pendcre. 
Iris  autem  in  omnibus  casibus  acutioribus  formam  re- 

ctam  mm  recupcrat,  scd  colorem  cinereum  scrvat  et 
maculis  conspersa  sive  majore  ex  parte  maculosa  ap- 
parct.  Sed  quae  pupillae  forma  non  raro  anomala  syne- 
chiis  absentibus  relinquitur,  ad  innervationera  mutatam 
rcvocanda  est. 

Bulbus  ad  rectam  consistentiam  reducitur. 

Vasa  subconjunctivalia  regrediuntur. 

Totalem  facultatis  videndi  restitutionem  operatione 
assequimur;  si  ante  duas  hebdomades  exactas  post  pri- 
mum  incursum  acutum  eam  suscipimus ,  etiamsi  facultas 
lucem  qualitatioe  percipiendi  interiit.  Post  hoc  tempus 
(studio  secundo)  exitus  eventusque  operationis  incertus 
eique  svmilis  est,  quem  glaucoma  chronicum  habet. 

C.  Glaucoma  chronicum. 

Varii  sunt  in  hac  specie  operationis  eventus: 

1.  sanationem  totalem  plerumque  adipiscimur,  ubi 
spatium  visus  adhuc  est  normale,  etsi  videndi  acies 
centralis  jam  minuta  aut  modice  coangustata  est. 

2.  Convalescentia  spontanea  accedit  in  magna  coar- 
ctatione  spatii  visus  concentrica  atque  excavatione  pa- 
pillär Quamquam  illa  non  est  perpetua,  certe  operatio 
caecationem  plus  minusve  retardat.  Facultatis  videndi 
iraminutio  rocidiva  instar  amaurosis  progressivae  inva- 
dit:  nempe  substantia  nervi  optici  magis  alba  et  minus 
porspicua,  arteria  centralis  angustior  fit;  excavatio  quo- 

que  nervi  optici  singulis  in  casibus  erescere  videtur, 
quod  quidem  sententiae,  excavationem  ex  pressione  in- 
traoculari  pendere  et  illam  irideotomia  minui,  videtur 
repugnarc;  rationi  vero  adversum  non  videatur,  si  pu- 
tamus,  pressionern  quoque  normalem  substantiae  nervi 
optici  morbo  mutatae  nimiam  esse.  Sin  papilla  paullum 
excavata  est,  sanationem  sane  perfectam  non  exspectare, 
at  magnum  tarnen  ad  valetudinem  gradum  assequi  pos- 
sumus  et  id  quidem  potissimum  in  videndi  acie. 

3.  Videndi  facultatem  concentricam  quod  attinet, 
si  plane  deficit  spatio  visus  excentrica,  morbi  decursus 
iuhibetur. 

4.  Nihil  ad  sanationem  proficimus  omni  lucem  quan- 
titative percipiendi  facultate  deficiente,  nisi  quod  ope- 
ratione,  sicut  glaucomate  finito,  inflammationem  neu- 
rosinque  ciliarem  quasi  uno  istu  removemus  et  secun- 
daria symptomata,  cujus  generis  sunt  corneae  mace- 
ratio,  ulceratio,  cetera  usque  ad  phthisin  bulbi,  tollimus, 
aegrotos  non  antiphlogisticis  et  narcoticis  cruciantes. 

Iridectomia  omnibus  in  glaucomatis  chronici  exem- 
plis  prosperum  habet  eft'ectum,  quantumvis  utilitas  non 
nit  perpetua.  Ubi  vero  maxima  spatii  visus  imminu- 
tione  excentricum  exstat,  prognosis  semper  est  laetior 
quam  in  gluucomatü  acuti  studio  secundo. 

I).    Glaucoma  consecutivum 

iridectomia  plane  tollitur,  si  rem  mature  suscipis, 

a)  quum  priinum  cornea  turbata  sese  procurvare 
coepit; 

b)  quum  in  iritide  prima  pressionis  auctao  sympto- 
mata  apparent; 

c)  quum  primum  lens  laesa  intumescere  coepit,  nec 
extractione  lineari  removeri  potest.  Quod  apud  homines 
natu  minores,  quorum  nucleus  lenticularis  mollis,  paene 
semper  aptum  est,  dum  apud  homines  natu  majores 
iridectomia  indicata  est,  quia  substantia  corticali  valde 
laxata  nucleus  nihil  duritiei  amisit.  Interdum  magno- 
pcre  est  utile,  si  operationes  conjunctas  adhibemus. 

d)  In  sclerotico-chorioideitide  posteriore  atque 

e)  corporibus  alienis  in  oculum  invectis,  simulac 
pressionis  intraocularis  auctae  symptomata  existunt. 

Iridectomia  hic  quoque  ubique  adhibenba  est. 
Quod  ad  ipsam  operationem  pertinet,  haec  semper 
bene  attendenda  sunt: 

1.  magna  iridis  pars  propter  retractionem  excidenda 
est  et  eo  major  quidem,  quo  acutior  morbus  ipse 
existit. 

2.  Lentis  laesio  maxima  cum  diligentia  vitanda. 

3.  Humor  aqueus  caute  effundcndus.  Quarc  lenis 
compressio  inter  ipsam  operationem  digito  in  oculum 

excrcenda,  post  eam  ligatura  compressiva  per  paucas 
horas  oculus  obtegendus. 

Quod  spectat  ad  therapiam  post  operationem,  nihil 
opus  est  praeter  requietem,  omnino  oculi  diaetam,  nisi 
patientis  proprietas  res  singulares  poscat.  Inflammationis 
symptomata  ante  operationem  jam  praesentia  etiam  post 
illam  leni  antiphlogosi  sunt  removenda. 

Medicis:  Cel.  Boehm  de  aciurgia,de  tenotomia,  de  mor- 
bis  dentium,  de  ophthalmologia,  de  vitris  ocularibus;  Iii  de 
Graefede  ophthalmologia;  Cel.  de  Baeren  Sprung  de  mor- 
bis  syphiliticis,  de  morbis  cutis;  III.  Casper  de  medicina  fo- 
rensi; Cel.  Elsholtz  de  morbis  simulatis  et  dissimulatis,  de 
militum  delectu;  III.  Juengken  de  chirurgia  generali  et  spe- 
ciali,  de  laesionibus  corporis  humani;  Cel.  Lauer  de  therapia 
generali,  de  semiotice;  III.  C.  G.  Mitscherl  ich  de  materia 
medica,  de  remediis  excitantibus;  Beat.  J.  Mueller  de  anato- 

mia  corporis  humani  universa,  de  anatomia  organorum  sensuum 
de  anatomia  comparativa,  de  physiologia  generali  et  speciali,» 
de  physiologia  generationis;  III.  Romberg  et  III.  Frerichs 
de  pathologia  et  therapia  speciali;  Beat.  Schlemm  de  osteo- 
logia,  de  splanchnologia;  Cel.  Schoeller  de  arte  obstetricia; 
III.  Schultz-Schultzenstein  de  encyclopaedia  medica,  de 
pathologia  et  therapia  generali ;  CeJ.  Traubede  auscultatione 
et  percussione,  de  morbis  cordis;  Cel.  Troschel  de  fracturis 
et  luxationibus,  de  fasciis  rite  applicandis;  III.  Virchow  de 
anatomia  pathologica,  de  morbis  systematis  sexualis. 

Artem  cadavera  secandi  me  docuerunt  Beat.  J.  Mueller 
et  Beat.  Schlemm,  artem  fascias  applicandi  Cel.  Troschel. 
In  exercitationibus  aciurgicis  Cel.  Boehm,  in  obstetriciis 
Cel.  Schoeller,  in  medico-forensibus  III.  Casper  duces 
mihi  fuerunt.  Auscultationem  et  percussionem  Cel.  Traube 
me  docuit. 

Clinicis  medicis  interfui  III.  Frerichs,  Cel.  Traube, 
III.  Romberg,  chirurgicis  III.  Langenbeck,  111.  Jueng- 
ken,  obstetriciis  Cel. Schoeller,  ophthalmiatricis III.  Jueng- 
ken,  Cel.  Boehm,  syphiliticis  Cel.  de  Baerensprung. 

Quibus  viris  omnibus,  de  me  optime  meritis,  gratias 
ago  semperque  habebo  quam  maximas 

Jam  tentaminibus  tarn  philosophico  quam  medico,  nec 
minus  examine  rigoroso  coram  Gratioso  Medicorum  Ordine 
rite  superatis  fore  spero,  ut  dissertatione  thesibusque  publice 
defensis  summi  in  medicina  et  chirurgia  honores  in  me  rite 
conferantur. 

T  H  E  S  E  S. 

1.  Optimum  in  curando  glaucomate  remedium  est  iri- 

dectoraia. 

2.  Pulmoaura  tuberculosis  percussione  et  auscultationc 

non  Semper  cognosci  ^otest. 

3.  Diagnosis  subtilissima  minus  valet  quam  simplex,  sed 

verum  remedium. 

4.  Medicus  ipse  saepe  Optimum  medicamentum. 


